als_Latn dik_Latn sag_Latn
Kompania Pebble shiti gati 400 mijë pajisje vitin që kaloi, duke i shtuar të ardhurat në 60 milionë dollarë. Dhe në vitin 2014, kompania do të dyfishojë këto shifra.
Duke folur për Fortune, zyrtarët e kompanisë duket se janë shumë të sigurt në suksesin që Pebble ka në tregun e pajisjeve që vishen, edhe pse konkurrenca po rritet çdo ditë e më shumë. Në fillim të javës, Google prezantoi pajisjen e tij Android Wear, dhe gjithashtu e shumëpërfolura iWatch e Apple-it pritet të pushtojë tregun në fund të vitit.
“Kur ne filluam të punonim me pajisjet që vishen, para gjatë vitesh, disa nga konkurrentët tanë ishin më shumë skeptik sesa optimist,” tha shefi ekzekutiv i kompanisë Pebble, Eric Migicovsky. “Është kënaqësi të shohësh se si ky treg po rritet kaq shpejt.”
Migicovsky po fokusohet më shumë që të krijojë produkte cilësore dhe jo se çfarë konkurrentët e tij po bëjnë. “Ëndrra ime është të krijojmë një orë që do të jetë vetëm me ekran, por për momentin është larg realitetit,” tha ai.
Deri më tani 2014 ka qenë një vit i mbarë për kompaninë Pebble. Pasi prezantoi orën Pebble Steel në Shfaqjen Elektronike për Konsumatorët, kompania zbuloi përditësimin më të madh për aplikacionin iOS në muajin shkurt.
(Herë të lexuara: 205)
als_Latn als_Latn als_Latn als_Latn als_Latn als_Latn